પ્રભાસપાટણ : વિશ્વ પ્રસિધ્ધ સોમનાથ મહાદેવ મંદિરે ભારતના બાર જયોર્તિલિંગના ત્રિ-દિવસીય સમારોહમાં આજે બીજા દિવસે પ્રારંભ આવેલા બાર જયોર્તિલીંગ પૂજારીઓ, ટ્રસ્ટીઓ અને સંચાલકોને ગુજરાતના યાત્રાધામોની વિડીયો ટૂર કરાવી ગુજરાતના પવિત્ર તિર્થસ્થાનોની ઝાંખી કરાવાઈ ત્યારબાદ સમારોહને સંબોધતા સોમનાથ-ટ્રસ્ટ-ટ્રસ્ટી સચિવ પ્રવિણભાઈ લહેરીએ જણાવ્યું હતું કે ઉજૈનથી શરૂ થયેલ આ સમારોહ આપણે આગળને આગળ કેમ વધારીએ તે માટે નિત્ય સંપર્ક-વોટ્સએપથી એકબીજા પવિત્ર શિવલિંગોના દર્શન અને સાથે રહી સ્થાયી કરી કે જે લોકો કાશી જઈ પૂર્ણકાલીન સંસ્કૃત અભ્યાસ કરવા જશે તેને સોમનાથ ટ્રસ્ટ આર્થિક અને સામાજીક મદદ કરશે તથા જણાવ્યું કે નવી ટેકનોલોજીમાં પણ સોમનાથ મંદિર જોડાયેલું છે જેમાં સોમનાથ ઓમ નમઃ શિવાયના ૧૦૮ જાપ કરવા માટે ખાસ મોબાઈલ એપ કાર્યરત છે જે ભક્તિ-વિજ્ઞાનનો અનેરો સંયોગ છે.